Joane Somarriba

Joane Somarriba Arrola (Gernika, Bizkaia, 1972ko abuztuaren 11 - ) euskal txirrindulari profesional ohia. Emakumezkoen txirrindularitzako zirkuitoetan nabarmendu zen lehen emakume euskalduna. Bi Giro eta hiru Tour irabazi ditu eta 2004ko Atenasko Olinpiar Jokoetan parte hartu zuen.

 Bizitza 
Gernikan jaio zen eta Sopelan hazi. Lau ahizpa ditu, bera bigarrena delarik. Bere familian txikitatik ezagutu zuen ziklismoa, kirolariz inguratuta hazi baitzen eta haren aitak, marinela ogibidez, osabak eta ahizpa zaharrenak urteak eman baitzituzten txirrindularitzan. 8 urterekin hasi zen txirrindularitzan. 1991n hernia diskal baten ondorioz 18 hilabetez errepideetatik kanpo igon zen. Medikuek txirrindularitza uzteko gomendatu bazioten ere, Somarribak aurrera egin zuen. Bere karrera garatzeko 1999an Italiara joan zen eta profesional gisa Alfa Lum taldearekin fitxatu eta garaipenak eskuratzen hasi zen, egun oso txirrindulari gutxik lortu duena.

Bere lorpen nagusien artean hauek: Emakumezkoen Frantziako Tourra irabazten lehenengo euskalduna izan da, eta guztira hiru aldiz lortu du (2000, 2001 eta 2003). Milurteko lehen Frantziako Tourrean, 2001ean, lehen zenbakia zeraman dortsala eraman zuen eta bere ohorean Bilbon hasi zen lehen etapa. Edizio horretan Tourra berriro irabazi zuenean podium-era ikurriñarekin igo zen eta hedabideek hedatu zuten irudia mundu osora zabaldu zen. Gainera, Emakumezkoen Italiako Giroa (1999 eta 2000) eta Munduko Erlojupeko Txapelketa ere bi aldiz eskuratu ditu.

Txirrindulari profesional izandako Ramón González Arrieta izan zuen entrenatzaile baita ezkontidea ere.

2005eko Munduko Txapelketa burutu ondoren (bigarren postuan) txirrindularitza profesionaletik erretiratu zen.Berria: «Burua txirrindularitza uzteko egina daukat, aspertuta nago dagoeneko»

 Sariak eta errekonozimenduak 
2004ko urriaren 14an "Euskal Herritar Unibertsala" saria jaso zuen Juan Jose Ibarretxe Lehendakariaren eskutik bere arrakastengatik ez ezik, gizonezkoen eta emakumezkoen arteko berdintasuna lortzeko egindakoagatik, baita Euskal Herriaren izen ona zabaltzeagatik ere.

 Palmaresa 
1990
 1. Bizkaiko Itzulian

1996
 4. Italiako Giroan
 11. Atlantako Joku Olinpikoetan erlojupeko proban

1998
 6. Italiako Giroan
 14. La Flèche Wallonnen (Belgika)
 4. Bolzanoko Giroan
 3. Trentinoko Giroan 
 3. Luganoko Sari Nagusian

1999
 20px Italiako Giroa eta etapa 1
 1. Venetoko Giroan
 2. Bizkaiko Itzulian

2000
 20px Italiako Giroa eta etapa 1
 20px Frantziako Tourra eta 2 etapa
 1. Akitaniako Tourrean
 1. Bizkaiko Itzulian
 5. Sydneyko Joku Olinpikoetan erlojupeko probanEmaitzak Joko Olinpiarretan

2001
 20px Frantziako Tourra eta 3 etapa
 5. Italiako Giroan2002
 3. Frantziako Tourrean
 3. Munduko errepideko Txapelketan
 4. Munduko erlojupeko Txapelketan
 1. Durangoko Nazioarteko Klasikoan

2003
 20px Frantziako Tourra eta 2 etapaBerria: horiz, hirugarrenez
 3. Italiako GiroanBerria: Somarriba hirugarren izan da azkenean
 24px Munduko erlojupeko txapelketaBerria: Egoskorkeriari urrea
 1. Durangoko Nazioarteko Klasikoan
 4. Plouayko Munduko Kopan (Frantzia)

2004
 1. Bizkaiko ItzulianBerria: Somarriba eta Mayo, nor hobeto?
 7. Munduko errepideko TxapelketanBerria: Berriz ere zazpigarren
 4. Munduko erlojupeko TxapelketanBerria: Mikatza eta mingarria
 7. Atenasko Joku Olinpikoetan erlojupeko proban
 7. Atenasko Joku Olinpikoetan errepideko proban

2005
 2. Munduko erlojupeko TxapelketanBerria: Zilarrezko buruko mina
 1. Trophee d'Or
 2. Italiako GiroanBerria: Boubnekovak irabazi du azken aurreko etapa, eta Somarribak bigarren amaituko du
 8. Emakumeen Bira

 Sailkapen orokorra Itzuli Handietan 
Lasterketa1999200020012002200320042005Italiako Giroa1.1.--3.-2.Tour de l'Aude- - - - - --Frantziako Tourra- 1.1. 3.1.--Munduko txapelketa 24px---3.-7.-Munduko erlojupeko tx. 24px----1.4.2.

 Erreferentziak 

 Ikus, gainera 
 Txirrindularitza

 Kanpo estekak 

 Joane Somarribaren webgunea
 Joane Somarribari elkarrizketa (Radio Euskadi, 2016)
 Elkarrizketa: Barruan daramat ziklismoa, eta oso polita da sentipen zaharrak berritzea Berria, 2023.06.17

Kategoria:Gernikar-lumotarrak
Kategoria:Sopeloztarrak
Kategoria:Frantziako Tourraren irabazleak
Kategoria:Italiako Giroaren irabazleak
Kategoria:Bizkaiko txirrindulariak
Kategoria:Emakume txirrindulariak
Kategoria:Italiako Giroko etapa irabazleak
Kategoria:2004ko Udako Olinpiar Jokoetako txirrindulariak
Kategoria:2000ko Udako Olinpiar Jokoetako txirrindulariak
Kategoria:1996ko Udako Olinpiar Jokoetako txirrindulariak